ਸੁਪ੍ਰੀਓ ਸੇਨ

ਸੁਪ੍ਰੀਓ ਸੇਨ ਭਾਰਤ ਤੋਂ ਇੱਕ ਸੁਤੰਤਰ ਫ਼ਿਲਮ ਨਿਰਮਾਤਾ ਹੈ। ਉਸਨੇ ਟਾਂਗਰਾ ਬਲੂਜ਼ (2021) ਫ਼ਿਲਮ ਦਾ ਨਿਰਮਾਣ ਅਤੇ ਨਿਰਦੇਸ਼ਨ ਕੀਤਾ।
ਉਸਨੇ ਦਸਤਾਵੇਜ਼ੀ ਵਾਹਗਾ ਦਾ ਨਿਰਦੇਸ਼ਨ ਕੀਤਾ ਜਿਸ ਨੇ ਬਰਲਿਨ ਫ਼ਿਲਮ ਫੈਸਟੀਵਲ ਵਿੱਚ ਬਰਲਿਨ ਟੂਡੇ ਪੁਰਸਕਾਰ ਜਿੱਤਿਆ, ਦ ਨੇਸਟ ਜਿਸਨੇ 48ਵੇਂ ਰਾਸ਼ਟਰੀ ਫ਼ਿਲਮ ਪੁਰਸਕਾਰਾਂ ਵਿੱਚ ਸਰਵੋਤਮ ਵਾਤਾਵਰਣ/ਸੰਭਾਲ/ਪ੍ਰੀਜ਼ਰਵੇਸ਼ਨ ਜਿੱਤਿਆ, ਵੇ ਬੈਕ ਹੋਮ ਜਿਸਨੇ 51ਵੇਂ ਰਾਸ਼ਟਰੀ ਫ਼ਿਲਮ ਪੁਰਸਕਾਰ ਵਿੱਚ ਸਮਾਜਿਕ ਮੁੱਦਿਆਂ ਉੱਤੇ ਸਰਵੋਤਮ ਫ਼ਿਲਮ ਜਿੱਤੀ।

 ਕੰਮ 
ਉਸਦੀ ਛੋਟੀ ਦਸਤਾਵੇਜ਼ੀ ਵਾਹਗਾ ਨੂੰ 200 ਤੋਂ ਵੱਧ ਫ਼ਿਲਮ ਮੇਲਿਆਂ ਵਿੱਚ ਦਿਖਾਇਆ ਗਿਆ ਸੀ ਅਤੇ ਜਰਮਨ ਸ਼ਾਰਟ ਫ਼ਿਲਮ ਮੈਗਜ਼ੀਨ ਦੁਆਰਾ 2009 ਵਿੱਚ ਦੁਨੀਆ ਦੀ ਤੀਜੀ ਸਭ ਤੋਂ ਪ੍ਰਸਿੱਧ ਲਘੂ ਫ਼ਿਲਮ ਵਜੋਂ ਜਾਣਿਆ ਗਿਆ ਸੀ। ਇਸਨੇ ਬਰਲਿਨ ਫ਼ਿਲਮ ਫੈਸਟੀਵਲ ਵਿੱਚ ਬਰਲਿਨ ਟੂਡੇ ਪੁਰਸਕਾਰ ਵੀ ਜਿੱਤਿਆ। ਫ਼ਿਲਮ ਦੇਖਣ ਤੋਂ ਬਾਅਦ ਉੱਘੇ ਜਰਮਨ ਫ਼ਿਲਮ ਨਿਰਮਾਤਾ ਵਿਮ ਵੈਂਡਰਜ਼ ਨੇ ਟਿੱਪਣੀ ਕੀਤੀ ਕਿ "ਵਾਹਗਾ ਲੋਕਾਂ ਨੂੰ ਵੰਡਣ ਵਾਲੀਆਂ ਕੰਧਾਂ ਦੇ ਖਿਲਾਫ ਇੱਕ ਮੈਨੀਫੈਸਟੋ ਹੈ।"

ਭਾਰਤ ਦੀ ਵੰਡ 'ਤੇ ਉਸ ਦੀ ਦੋ ਘੰਟੇ ਦੀ ਵਿਸ਼ੇਸ਼ ਦਸਤਾਵੇਜ਼ੀ, ਵੇ ਬੈਕ ਹੋਮ ਪਹਿਲੀ ਭਾਰਤੀ ਦਸਤਾਵੇਜ਼ੀ ਹੈ ਜੋ ਵਪਾਰਕ ਤੌਰ 'ਤੇ ਰਿਲੀਜ਼ ਕੀਤੀ ਗਈ ਸੀ।

ਸੇਨ ਨੇ ਬੁਸਾਨ ਇੰਟਰਨੈਸ਼ਨਲ ਫ਼ਿਲਮ ਫੈਸਟੀਵਲ, ਤਾਈਵਾਨ ਇੰਟਰਨੈਸ਼ਨਲ ਡਾਕੂਮੈਂਟਰੀ ਫੈਸਟੀਵਲ, ਡੀਐਮਜ਼ੈਡ ਡਾਕੂਮੈਂਟਰੀ ਫੈਸਟੀਵਲ (ਕੋਰੀਆ), ਈਗਲ ਪੁਰਸਕਾਰ (ਇੰਡੋਨੇਸ਼ੀਆ), ਕੋਲਕਾਤਾ ਇੰਟਰਨੈਸ਼ਨਲ ਫ਼ਿਲਮ ਫੈਸਟੀਵਲ, ਢਾਕਾ ਇੰਟਰਨੈਸ਼ਨਲ ਲਘੂ ਅਤੇ ਦਸਤਾਵੇਜ਼ੀ ਫੈਸਟੀਵਲ, ਸਮੇਤ ਵੱਖ-ਵੱਖ ਫ਼ਿਲਮ ਫੈਸਟੀਵਲਾਂ ਵਿੱਚ ਜਿਊਰ ਵਜੋਂ ਕੰਮ ਕੀਤਾ ਹੈ।

ਨਿਰਦੇਸ਼ਨ ਦੇ ਨਾਲ, ਉਸਨੇ ਟੀਵੀ/ਵੈੱਬ ਸੀਰੀਜ਼ ਕਾਲੀ ਅਤੇ ਫੈਲੂਦਾ ਦਾ ਨਿਰਮਾਣ ਵੀ ਕੀਤਾ।

ਉਸਨੇ ਕਈ ਵਾਰ ਸਨਡੈਂਸ ਦਸਤਾਵੇਜ਼ੀ ਫੰਡ, ਜਨ ਵਿਜਮੈਨ ਫੰਡ (ਆਈਡੀਐਫਏ) ਅਤੇ ਏਸ਼ੀਅਨ ਸਿਨੇਮਾ ਫੰਡ (ਬੁਸਾਨ ਇੰਟਰਨੈਸ਼ਨਲ ਫ਼ਿਲਮ ਫੈਸਟੀਵਲ), ਡੀਐਮਜ਼ੈਡ ਡੌਕਸ ਫੰਡ ਤੋਂ ਗ੍ਰਾਂਟਾਂ ਪ੍ਰਾਪਤ ਕੀਤੀਆਂ ਹਨ ਅਤੇ ਐਨਐਚਕੇ, ਡੀਡਬਲਯੂ ਟੀਵੀ, ਪਲੈਨੇਟ, ਗੋਏਥੇ ਇੰਸਟੀਚਿਊਟ, ਫ਼ਿਲਮਜ਼ ਡਿਵੀਜ਼ਨ, ਪੀਐਸਬੀਟੀ ਅਤੇ ਜਰਮਨ ਨਾਲ ਕੰਮ ਕੀਤਾ ਹੈ।

 ਹਵਾਲੇ 

ਸ਼੍ਰੇਣੀ:21ਵੀਂ ਸਦੀ ਦੇ ਭਾਰਤੀ ਲੋਕ
ਸ਼੍ਰੇਣੀ:ਭਾਰਤੀ ਫ਼ਿਲਮ ਨਿਰਦੇਸ਼ਕ
ਸ਼੍ਰੇਣੀ:ਜ਼ਿੰਦਾ ਲੋਕ